మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
తిత్లీ తుఫాన్ బాధితులకు ‘మా’ సాయం
తిత్లీ తుఫాన్ వల్ల నష్టపోయిన బాధితులకు ఆర్థిక సాయాన్ని అందజేశారు మూవీ ఆర్టిస్ట్ అసోషియేషన్ (మా) సభ్యులు.
Samayam Telugu | Updated:
Oct 20, 2018, 06:31PM IST
తిత్లీ తుఫాన్ వల్ల నష్టపోయిన బాధితులకు ఆర్థిక సాయాన్ని అందజేశారు మూవీ ఆర్టిస్ట్ అసోషియేషన్ (మా) సభ్యులు. భయంకర తిత్లీ తుఫాన్ బీభత్సం‌తో శ్రీకాకుళం, విజయనగరం జిల్లాల్లో రూ. 2800 కోట్ల మేర నష్టం వాటిల్లిన సంగతి తెలిసిందే. బాధితులను ఆదుకోవడానికి పెద్ద మనసుతో ముందుకొచ్చి సీఎం రిలీఫ్ ఫండ్‌కు విరాళాలు అందజేయాలని రాష్ట్ర ప్రజలను కోరుతోంది ఏపీ ప్రభుత్వం.
ఈ సందర్భంగా శనివారం నాడు రూ.5 లక్షల చెక్కును ఏపీ విద్యాశాఖా మంత్రి గంటా శ్రీనివాసరావుకి అందచేశారు ‘మా’ సభ్యులు. ఈ కార్యక్రమం లో 'మా' అధ్యక్షులు శివాజీరాజా , జనరల్ సెక్రటరీ నరేష్ , వైస్ ప్రెసిడెంట్ బెనర్జీ , ట్రెజరర్ పరుచూరి వెంకటేశ్వర రావు, జాయింట్ సెక్రటరీ ఏడిద శ్రీరామ్, నటుడు నిర్మాత అశోక్ కుమార్, నాగినీడు, సురేష్ కొండేటి తదితరులు పాల్గొన్నారు.